Mirko Petrić

*„Antifjaka u sridu“, Knjigozemska, Zadar, 5. II 2020.*

**Hod po rubu: znanost i umjetnost u kulturi sjećanja**

Kako prikazati neprikazivo? Kako se suočiti s pogledom u „apsolutno zlo“, koje paralizira svijest i oduzima tjelesnu snagu? Kako prevladati specifične „moći užasa“ koje sa sobom donosi izloženost činu i posljedicama „proizvodnje leševa u 20 stoljeću“ (Liessmann)? Na ova pitanja nema lakih i neproturječnih odgovora. U izlaganju, koje valja shvatiti prvenstveno kao poziv na razgovor i razmišljanje, tematizirat će se pojedini aspekti dvaju načina spoznavanja zbilje kojima se pokušavamo suočiti sa zločinom genocida: znanost i umjetnost. Polazeći od odabranih primjera, koji imaju reperkusije na lokalnu sredinu, pokušava se ilustrirati „hod po rubu“ koji svaki takav pokušaj predstavlja, ali bez kojega nema načina stvarati i održavati kulturu sjećanja.

**Mirko Petrić** viši je predavač kulturne sociologije na Odjelu za sociologiju Sveučilišta u Zadru.